  Майя Бывальцева Удмуртиысь Дэбес ёросын Быдӟым Атыкай ожын бырем улосчиоссылы сӥзем куать синпелетъёсты рос-прос тупатъялозы. Со сярысь ёрослэн тӧроез Андрей Иванов «ВКонтакте» мерлыко вотэсысь бамаз ивортӥз. Тупанкылъёсъя Тыловай черкогуртын, Кыч, Сюрногурт, Пыктыдур (Нижняя Пыхта), Уйвай, Турнэс гуртъёсын синпелетъёсты 4-тӥ куартолэзёзь выльдыны кулэ. Ож пумен кыдёке кыле, со аръёсты тодӥсь адямиос туж ӧжыт ни. Нош тупатъям синпелетъёс кылёзы но будӥсь поколениос понна тодэ вайытон луозы Андрей Иванов, Дэбес ёрослэн тӧроезТодэ вайытом, Быдӟым Атыкай ожын быремъёсты буре ваён огъетъёсты, синпелетъёсты, шайгуосты умоятон, тупатъян понна Удмуртиын 19 миллион 400 сюрс манет висъязы. Ожын быремъёслы сӥзем 300 пала синпелетъёс ӝегатскытэк тупатъямез кулэ каро. Тегъёс: Дэбес Удмуртия синпелет тупатъянужъёс ВормонНунал БыдӟымАтыкайож буреваён  